1. Να αποφασίζεις σωστά αν κάτι είναι στοιχείο ενός συνόλου ή όχι.
2. Να αποφασίζεις σωστά αν ένα σύνολο είναι υποσύνολο ενός συνόλου ή όχι.
3. Όταν σου δίνονται δύο ή τρία σύνολα να μπορείς να σχηματίσεις (και να αναγνωρίσεις σε διαγραμματικές παραστάσεις) την τομή, την ένωση, τις διαφορές τους, τα συμπληρώματά τους (ως προς δοσμένο καθολικό σύνολο), τα καρτεσιανά γινόμενά τους, τα δυναμοσύνολά τους.
4. Να μπορείς να υπολογίσεις τους αντίστοιχους πληθικούς αριθμούς (με τη βοήθεια των πληθικών αριθμών των αναγκαίων συνόλων).
5. Να μπορείς να υπολογίσεις το πλήθος των ν-μελών υποσυνόλων ενός συνόλου με μ στοιχεία, δηλ. με πόσους διαφορετικούς τρόπους μπορείς να επιλέξεις ν πράγματα από μ. Να μπορείς να υπολογίσεις με πόσους διαφορετικούς τρόπους μπορείς να βάλεις στη σειρά ν πράγματα επιλεγμένα από μ.
6. Να γνωρίζεις τις βασικές ιδιότητες των πράξεων μεταξύ συνόλων.
7. Όταν σου δίνονται δύο σύνολα Α, Β να μπορείς να βρεις πόσες είναι όλες οι συναρτήσεις f: Α→Β, πόσες από αυτές είναι αμφί, πόσες επί, πόσες 1-1, πόσες είναι όλες οι συναρτήσεις g: Β→Α, πόσες από αυτές είναι αμφί, επί, 1-1.